text: 13 ¿Imaynatan pagakuran kacharichisqa kanapaq? 33 watapi Jesuspa hamusqan qhepata, nisán killapi, 14 p'unchaypin Dios hinallata qhawasqa mana huchayoq ch'uya Churin wañuchisqa kananta. Chhaynapin Jesusqa "ch'ulla kutillata wiñaypaq" ch'uya kawsayninta sacrificiopi haywaran (Hebreos 10:10). Wañusqanmanta kinsa p'unchaymanmi Jehová Dios kawsarichiran espíritu cuerpopi. Hanaq pachaman kutipuspan Jesusqa Taytanman haywaran chaniyoq ch'uya kawsayninta Adanpa mirayninta kacharichinanpaq (Hebreos 9:24). Jehová Diosqa chaskiranmi Jesuspa sacrificakusqanta, chay sacrificiowantaq huchamanta wañuymantawan llapa runakunata kacharichin (leey Romanos 3:23, 24).